Diari Oficial de la Generalitat Valenciana


Sumari del DOGV 5290, del 28-06-2006 (2006/7602)

RESOLUCIÓ del 22 de juny de 2006, per la qual s'establixen mesures cautelars davant la salmonelosis en les exploracions de ponedores.
-------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2006/06/22/(1)/dof/vci/html**

### Dades del document

Número de DOGV
:   5290

Data del DOGV
:   28-06-2006

Secció del DOGV
:   I. DISPOSICIONS GENERALS

Número del document
:   2006/7602


Data del document
:   22-06-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * ocell de corral ponedora
    * malaltia infecciosa
    * legislació
    * medicina preventiva

RESOLUCIÓ del 22 de juny de 2006, per la qual s'establixen mesures cautelars davant la salmonelosis en les exploracions de ponedores. [2006/7602]  
La publicació per part de la Comissió de la UE de l'informe sobre prevalença de salmonel·la en les explotacions de gallines ponedores aconsella adoptar, de forma cautelar, mesures que reforcen la vigilància i control dels moviments d'aus amb origen o destinació a este tipus d'explotacions, d'acord amb allò que disposa l'article 113 de la Llei 6/2003, de Ramaderia de la Comunitat Valenciana, fins que es puga efectuar una nova avaluació de la situació epidemiològica davant de salmonel·losi en les explotacions de ponedores.  
Per tant, resolc:  
En totes aquelles explotacions de gallines ponedores de la Comunitat Valenciana on, durant l'any 2006, no es dispose d'un resultat analític negatiu davant de salmonel·losi d'importància per a la salut pública, a partir d'una presa de mostres efectuada pels servicis veterinaris oficials en les condicions establides per l'article 12 de l'Orde PRE/1377/2005, s'aplicaran les mesures següents:  
1. Els moviments d'aus amb origen en eixes explotacions de ponedores, i els que es destinen a estes des d'explotacions de la Comunitat Valenciana, hauran d'acompanyar-se d'un certificat sanitari emés pels servicis veterinaris oficials de la Conselleria d'Agricultura, Pesca i Alimentació.  
2. Queden suspeses les resolucions d'habilitació de veterinaris per a les funcions de certificació de condicions sanitàries exigides abans del sacrifici i de moviment dins del territori nacional, segons el que disposa el Reial Decret 328/2003, en eixes explotacions.  
3. Els titulars de les explotacions hauran de sol·licitar autorització prèvia als servicis veterinaris oficials per a l'entrada d'animals en les seues instal·lacions.  
4. Per a procedir a l'esmentada autorització els servicis veterinaris oficials comprovaran que es donen les adequades condicions de neteja i desinfecció de les instal·lacions d'acord amb el que disposa l'article 4.1.d de l'Orde PRE/1377/2005, per la qual s'establixen mesures de vigilància i control de determinada salmonel·losi en explotacions de gallines ponedores, per mitjà d'una presa de mostres que demostre l'absència de Salmonella sp. en les instal·lacions.  
L'autorització prèvia a què obliga la present resolució es realitzarà a l'efecte d'adoptar les mesures sanitàries a què es referix l'article 113 de la Llei 6/2003, de 4 de març, de Ramaderia de la Comunitat Valenciana, i mantindrà la seua vigència fins que es dispose el contrari per mitjà de la corresponent resolució igualment publicada en el DOGV.  
La present resolució no posa fi a la via administrativa i contra esta es pot interposar, en el termini d'un mes a comptar des de l'endemà de la notificació o publicació, recurs d'alçada davant del conseller d'Agricultura, Pesca i Alimentació, de conformitat amb el que disposen els articles 114 a 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 22 de juny de 2006.. El director general d'Investigació, Desenrotllament i Innovació Agropecuària: Eduardo Primo Millo.


Còpia Permalink ELI